Concurenta Israelului a fost huiduită.
Organizatorii Eurovision nu au cedat solicitărilor de a exclude Israelul din cauza campaniei sale militare din Gaza, declanșată de atacul Hamas din 7 octombrie, argumentând că acest concurs este un eveniment apolitic.
Pe de altă parte, poliția suedeză a declarat că o eventuală victorie a Israelului în competiția muzicală nu va modifica planurile sale de securitate și că nu există indicii că vor exista tulburări publice sâmbătă.
Reprezentantul Olandei a fost descalificat în urmă cu puţin timp, după ce a îmbrâncit o membră a staff-ului.
O cântăreață din Irlanda a făcut valuri cu apariția șocantă pe scenă, iar televiziunea italiană de stat a difuzat din greşeală rezultatele parţiale ale televotingului naţional.
Au fost scandaluri în lanț. Compozitorul Horia Moculescu a declarat la Antena 3 CNN că este fericit că România nu participă.
"Sunt fericit că se întâmplă ce se întâmplă. Sunt fericit că nu participăm, pentru că Eurovision a fost într-o cădere abruptă, permanentă, una la mână.
Doi la mână, acum doi sau trei ani am fost umiliți într-un hal fără de hal pentru că s-au înlocuit voturile noastre ca fiind necinstite", a mai spus Moculescu.